Boris Becker er kendt skyldig i fire tiltalepunkter
under konkursloven...
Den forhenværende Wimbledon-mester skal tilbringe to og et halvt år...
Han er kørt direkte i fængsel. Ja. En utrolig historie.
Boris Becker i fængsel.
Jeg ved ikke, om jeg må sige det, men sådan noget lort sker.
Og det skete for ham igen. Men jeg vil vædde på,
at han har lært noget, når han kommer ud.
Han vil være den samme tysker, som han var før.
Wandsworth Prison er et hårdt sted at sidde inde.
Narko og vold er hverdag for de forhærdede forbrydere.
Boris var der kun et par uger,
før han blev overført til et fængsel for udenlandske statsborgere,
men han kæmpede med ironien under sit ophold i Wandsworth.
Det ligger mindre end fem kilometer fra et af mesterens største øjeblikke.
Sådan. Han gjorde det.
Et mesterskab til Becker.
Matchpoint til Becker!
Ufatteligt.
1991. Jeg havde lige haft de bedste tre år i mit liv.
Men jeg havde ingen sindsro.
Jeg sidder i mit lejede hus i Wimbledon og bliver trist.
Jeg overvejer for første gang...
...at trække mig tilbage fra tennis.
Tanker sniger sig gennem min hjerne.
De siger: "Du er 25."
Min helt var Björn Borg. Det afspejlede hans karriere.
Parti, sæt og mesterskabet til McEnroe.
Boris blev skræmt af Borgs afsked som 25-årig.
Efter nederlaget til John McEnroe i finalen af US Open
pakkede Borg sin ketsjer sammen og forlod banen og stadion
og gik direkte på pension. Hans modstandere var i chok.
Björn Borg, der blev nummer to, er en mester.
Vi er kede af, at han ikke kan være her til at modtage sit trofæ...
Jeg vil gerne udtrykke min medfølelse for Björn,
fordi jeg mener, at han er en mester, og...
- Han sagde, at han var mentalt udkørt. - Det var han formentlig. Det var en skam.
Jeg kan ikke lægge mit hjerte i spillet længere.
Jeg har gjort det i mange år, og...
Det er hårdt for mig at træne fire timer hver dag.
Jeg vil fortsætte med at spille for sjov, men jeg vender aldrig tilbage
for at forsøge at blive nummer et igen.
Jeg klarede det stadig godt, men jeg havde et problem.
Jeg havde et problem med min indstilling.
"Er det sjovt?" Nej, det er ikke sjovt. Tennis er ikke sjovt længere.
Det er her, det hele begyndte.
Det...
Der er en masse følelser her.
Nu tænker jeg på, hvad der sker, hvis jeg ikke klarer den i år.
Det er frygten for at fejle.
Det afhænger af, hvem jeg taber mod. Hvis jeg taber mod Stefan, er det okay.
Mod Lendl ville det være en katastrofe.
Hvis man taber til en idiot, føles det så hårdt.
I guder. Den var slet ikke i nærheden af at være ude!
Ej, helt ærligt.
0-15.
Han kiggede på ham hele tiden.
Han gik... Du så på ham.
Årh, hold kæft.
Til Wimbledon var jeg vist nummer syv i verden.
Jeg var seedet til en sjetteplads.
Jeg vidste... Jeg var god på græs. Jeg kunne godt lide underlaget.
Jeg kunne godt lide stilen på græs.
Mesteren står nu med fire matchpoint.
Parti, sæt og match.
I 1991 var Boris' modstander i Wimbledon-finalen Michael Stich.
Ulig Borg ville Boris trække sig tilbage efter en sejr,
og det måtte gerne være en sejr over en kommende tysk stjerne.
De engelske aviser fangede den. Den første tyske finale til Wimbledon.
Der var mesteren, der sagde, at han stort set boede der.
Og så var der en ung tysk knægt, der pludselig stod i finalen.
Boris var 17 år, da han vandt Wimbledon, så han var den store helt.
Jeg er tilbage på førstepladsen. Jeg skal vinde mit fjerde Wimbledon.
Lørdag aften, da jeg skulle koncentrere mig, begyndte jeg at græde.
Jeg sagde: "Jeg kender mig selv."
"Hvis jeg slår Michael Stich, går jeg på pension."
Jeg har bevist mit værd. Jeg er en af de bedste nogensinde.
Punktum. Det er fint. Hvis jeg vinder, stopper jeg.
1991 WIMBLEDON-FINALEN MICHAEL STICH MOD BORIS BECKER
Havde du en strategi, for hvordan du ville spille mod Boris?
Jeg ville vinde.
Jeg spiller for at vinde.
Jeg spiller ikke for ikke at tabe.
Parti, første sæt, Stich, 6-4.
Jeg var den klare favorit, og jeg var nok også den bedste spiller,
men jeg var instinktivt bange for øjeblikket.
Mine instinkter gjorde, at jeg havde det så skidt i situationen.
Parti, andet sæt, Stich. Syv partier mod seks.
Efter jeg vandt andet sæt...
indser han, at der er lang vej til at vinde den finale.
Og han begyndte at klage og klynke, hvis man kan sige det sådan.
Det gør en mere positiv.
Ude!
Jeg har aldrig opført mig så pinligt,
som jeg gjorde i den Wimbledon-finale
foran 800 millioner eller en milliard mennesker.
Fuck!
Jeg var nummer et i verden. Og jeg udviste sådan en elendig sportsånd.
Der er matchpoint. Boris servede.
Og på det tidspunkt var jeg sikker på, at han ville serve til min forhånd.
Han har gjort det.
Michael var glad.
Og jeg gik ud i omklædningsrummet og var glad,
fordi jeg ikke var stoppet. Jeg sagde...
"Din idiot. Jeg stoppede... Jeg stoppede næsten."
Michael tog videre og fejrede det,
og Tyskland fik sin anden Wimbledon-mester.
Men jeg havde det fint. Det, jeg havde brug for, var...
Jeg må finde en kvinde. Jeg er nødt til... Jeg elsker jo tennis.
Men der mangler noget, når jeg kommer hjem.
Jeg vil stifte familie.
Jeg spiser middag med nogle venner, og så kommer Barbara ind på restauranten.
Jeg ser på hende og tænker...
Jeg siger: "Jeg ved, at det lyder kæphøjt,
men jeg tror ikke, at vi behøver at tale mere.
Jeg tror, at du bliver min kone."
Jeg sværger.
Han sagde det den aften, ja, men ikke til mig.
Han sagde det til min ven.
Men han sagde den klassiske sætning,
som jeg ikke har hørt før eller siden. Han sagde...
Det betyder: "Skal vi tage hjem til dig eller mig?"
Jeg sagde: "Jeg har lige mødt dig. Jeg kan ikke tage med nogen steder."
Vi gik ind på en bar, og alle stirrede på os.
Der var mange, der talte og pegede.
Jeg forstod, hvorfor han spurgte, om vi skulle tage hjem til mig eller ham.
Det handlede ikke om forførelse. Det var for at beskytte mig.
Jeg planlagde ikke så meget. Jeg forelskede mig.
Det skete bare. Jeg tænkte ikke over,
hvad det ville betyde for fremtiden, eller hvordan fremtiden så ud.
Man lever bare i øjeblikket og tænker, at sådan er ens liv.
Boris må have været meget berømt i Tyskland dengang.
Folk forgudede ham.
Han havde den der gnist.
En energi, der påvirkede et lokale og gjorde alt lettere og lysere.
Han var rigtig god til det. Til at forstå pressen.
Han var meget mistroisk og meget beskyttende.
Men at helten, den lyshårede og blåøjede tysker,
valgte en sort kvinde som sin kone, var stort.
Jeg forelskede mig i en sort kvinde i München. Punktum.
Jeg er farveblind. Jeg så ikke, at hun var mørkere end mig.
Jeg forelskede mig bare i kvinden.
Og nogle af de ting, jeg hørte om min kone,
eller nogle af de ting, hun hørte, er helt ubegribelige.
HOLD OP MED NAZIUDTALELSER OM BABS
"DEN SORTE HEKS"
LAD MIN KÆRESTE VÆRE BEDER BORIS
BECKERS KÆRESTE FYRER OP UNDER NAZIØNSKE OM HØJTSTÅENDE RACE
BECKERS KÆRESTE UDSAT FOR RACEHAD
TENNISSTJERNES VREDE OVER NAZIBØLLERS TILRÅB
I begyndelsen i den tyske presse...
HVAD HAR HUN, SOM KAREN IKKE HAVDE?
...blev folk overraskede.
RACEHAD!
BORIS' KÆRESTE KRÆNKET
Det var meget sort og hvidt. "Tag tilbage til der, hvor du kommer fra."
TAG TILBAGE TIL BUSHEN
Man kan ikke ændre racisme. Og jeg kendte til racisme.
Det er en lugt i et lokale. Man kan lugte den.
At man er en del af det, men ikke... Man må ikke sidde med ved bordet.
Man må være en armslængde væk. Det er sådan, det er.
Alle har én sort ven. Men gifter din datter sig med den ven?
Det er et andet personligt rum.
NÅR VI GÅR UD, ER VI FORBEREDTE PÅ TILRÅB
VI LEVER I FRYGT FOR EN RACISTISK MORDER
Boris Becker ankommer til Hamborgs Rothenbaum
til morgentræning ledsaget af sine livvagter.
Siden tennisstjernen og hans familie blev truet,
har sikkerhedsfolkene været vagtsomme.
POLITIET UDSATTE OS FOR FARE
Det var desværre bedre for ti år siden,
men nu er det blevet normalt for alle, og vi lever med problemet.
Jeg ser meget tysk ud,
men min livsstil er slet ikke tysk.
Vi talte om racisme i midten af 1990'erne i Tyskland.
Skam jer. Vi peger på dem.
Vi har haft et par interviews, og vi lavede en forside,
hvor vi begge var nøgne.
Inden for et par uger blev vi et billede på,
at et blandet forhold sagtens kan fungere i Tyskland.
Så måske var det en løgn,
men i det mindste begyndte folk at respektere os lidt mere.
Skiftet i den tyske presse...
Det skete, fordi han blev hos mig, og fordi vi var uadskillelige.
Det blev normalt.
De affandt sig ret hurtigt, med at hun ikke gik nogen vegne.
Og så tog de mig til sig.
JEG HAR DIG, BABS
Boris Becker og Barbara Feltus sagde ja til hinanden forleden.
Journalister og tilskuere måtte holde ud hele eftermiddagen.
Og så dukkede årets par endelig op.
Flere hundrede havde samlet sig uden for rådhuset
for at få et glimt af parret. De venter barn i næste måned.
Ægteskabet var stort. Jeg var gravid.
Der var en masse opmærksomhed.
Og der var en fotograf forklædt som tjener.
Paparazzierne forsøgte at bestikke vores venner.
Om det er Boom Boom-babyen eller Babs eller noget andet,
som Boris Becker og Barbara Feltus' barns skal hedde,
ønskede de ikke at afsløre endnu.
Der var folk, der sov foran vores hus.
Jeg gik ud med kaffe til paparazzierne om morgenen.
"Hvad laver I lige foran... Jeg føder jo ikke mit barn midt på gaden."
Vi skulle på privathospital.
Folk klædte sig ud som sygeplejersker og forsøgte at komme ind på stuen.
- Til ms. Feltus. - Det må jeg desværre ikke.
- Må du ikke? - Nej.
Kan du vise mig, hvor du går hen?
Nej. Kig dig omkring og gå. Beklager.
Jeg ville bare fortælle jer,
at vores søn er blevet født, og at mor og barn har det godt.
Det gik meget hurtigt, og barnet vejer 3,100 kg.
Ja, det var et hedt emne at få ham at se.
Hvordan han ville se ud. Hvordan...
Og så var han så perfekt. Det var skønt.
Med os er fotografen og morfaren, Ross Feltus.
Ja, det er virkelig vildt at være blevet morfar.
I morges var jeg glad for, at vi måtte besøge dem.
Vi og seerne glæder os også over det.
Vi vil selvfølgelig gerne se de billeder, du tog.
Han ville stoppe, da han mødte mig,
og jeg vil ikke sige, at jeg overbeviste ham til at blive ved,
men han sagde, at han ville gøre det, hvis jeg tog med ham.
Og så spillede vi et par år mere. Vi...
Især mig.
Men du var med...
- På holdet. - ...på turnéen. Du var med på holdet.
Ja, på turnéen, men også på holdet.
Jeg hjalp med at presse ham,
men jeg beundrede virkelig hans præstation.
Han gik derud og gjorde det og vandt.
1992 WORLD TOUR-FINALE JIM COURIER MOD BORIS BECKER
Vi så ham udføre mirakler.
Det passede fint med det, jeg elskede.
At samarbejde på et hold og se holdet få succes og fremgang.
Tiriac var der i begyndelsen. Jeg elskede, da han var der.
Han var en god beskytter og et godt skjold, og det kunne jeg godt lide.
Men han var ikke min manager, så det var ikke op til mig.
Da det skift kom, blev vi alle sammen lidt usikre.
Vi stoppede samarbejdet, fordi vi var for forskellige.
Jeg er den eneste, der var mod ham.
"Ion, alle vil hjælpe mig, men du vil noget andet. Du er mod mig."
Jeg sagde: "Nej. Du forstår ikke. Jeg har ikke brug for dig.
Og du har nok ikke brug for mig. Alle de andre pylrer om dig.
'Boris, du er så vild.' 'Boris, du er alle tiders.'
'Boris, du er dit. Boris, du er dat.' Og oven i det har du også penge.
Så pas på. Jeg har ikke brug for dig."
Vi gav hånd og drak en øl, og så gik vi hvert til sit.
De nye, han valgte, var helt anderledes end mig.
En spiller er kun så god som dem, han omgiver sig med.
De rigtige mennesker kan få en i himlen.
De forkerte kan få en i helvede.
Anklagemyndigheden er tilfreds med tiltaltes tilståelse.
Efter Tiriac
blev Boris ramt af en række retssager og kriminalefterforskninger.
Efter at have erkendt sin skyld i en sag om skatteunddragelse i Tyskland
besluttede Boris at stole på en ny forretningspartner.
Hans-Dieter Cleven.
Cleven var fan og havde hjulpet Boris med at betale forliget
med det tyske skattevæsen.
BECKER SIGER FARVEL TIL TYSKLAND OG SLÅR SIG NED I SCHWEIZ
Han overtalte Boris til at flytte til virksomhedsvenlige Schweiz,
hvor Cleven sørgede for en række joint ventures
for at markedsføre Boris som et brand.
Da Boris trak sig fra sporten, blev Cleven hans fortrolige,
der lånte Becker penge mod fremtidig fortjeneste,
så Boris kunne kaste sig ud i at investere.
En hjemmeside, Sportgate, endte i retten og gik konkurs efter kun et år.
TILTALT
Han reklamerede for økologisk mad og sportstape.
Boris Becker Marketing tiltrak ingen klienter og døde ud.
Han tjente penge på Mercedes-forhandlere i Østtyskland.
Boris havde det bedst, når han var tæt på sporten.
Sammen ejede Cleven og Boris lige store andele af Völkl Tennis.
Men da han takkede ja til at reklamere for onlinepoker,
fremstod det ikke godt.
Boris satsede alle sine præmiepenge på en række dårlige hænder.
Efter min karriere ville jeg jo leve det gode liv,
men at tjene penge, som 99 % jo gør hver eneste dag, var ikke min motivation.
Det begynder med begyndelsen.
Som 17-årig vandt jeg min første million, så pengene røg bare ud af vinduet.
Man mister fornemmelsen for penge. Man ved ikke, hvad en million er.
Man ved ikke, at 99 % af befolkningen aldrig tjener en million.
Det, der drev min professionelle karriere, var aldrig penge.
Det var at vinde titler.
Det var at blive den bedste spiller i verden. At blive nummer et.
Det var derfor, jeg ville spille.
Det var vist 1993.
Boris ringede og sagde: "Vil du træne mig til Wimbledon og US Open?"
Jeg sagde okay.
Da jeg betalte for min billet til Montreal...
Jeg har mistet penge på at træne ham.
Jeg venter stadig på kvitteringen for min flybillet.
BECKER STJERNEN, DER BLEV KEDELIG
Boris havde ikke trænet så hårdt. Han var bare ikke klar.
"Hør her, Boris. Måske skal vi spille nogle kampe,
så du kommer i form igen." "Ja, lad os gøre det."
Jeg ringer til turneringsdirektøren i LA.
"Hvad skal der til, for at Boris får et wild card?"
Jeg ringer til Boris. "Nu skal du høre."
"Fint. Vi gør det."
Jeg ringede til fyren. "Fint. Han gør det."
Og kort efter. Boris: "Jeg gør det ikke."
Han får Barbara til at ringe.
Barbara siger: "Han spiller i Indianapolis.
Der får han et wild card."
Jeg siger: "Indianapolis? Fint."
"Han vil have, at du er der." Og bla, bla, bla.
Jeg siger: "Barbara, hør her.
Hvis han vil have, at jeg er der, så få ham til at ringe til mig."
Andet behøver han ikke at gøre." Han ringede ikke.
Jeg havde mine egne problemer. Jeg stod midt i en hæslig skilsmisse.
Jeg havde børnene. Jeg havde lejet et hus.
"Hvis du vil træne, så kom ud til Hamptons."
"Okay. Jeg er på vej."
Okay.
To timer senere: "Jeg kommer ikke."
Så sagde jeg: "Held og lykke med det." "Jeg ønsker dig det bedste."
Jeg var midt i tyverne og ville gøre comeback.
Jeg ville omgive mig med de bedste folk,
og jeg mente dengang, at Nick var en af verdens bedste trænere.
Det ser godt ud, skatter.
Hvad skal I nu? Hvor skal I hen?
Vi skal op til Bollettieri i morgen.
- Nick? - Nick.
- Ham elsker jeg. - Gør du?
Hvad kan jeg give ham? Har jeg noget?
Måske kan jeg sende ham en hilsen.
Det er Boris' biografi,
og jeg er så glad for, at du er en del af den, for du er en del af hans liv.
En stor del af hans liv og af mit.
Jeg savner dig. Det bliver godt at se dig snart.
- Farvel. - Hvor er det sødt.
Boris var en anderledes mand.
En af de mest usædvanlige spillere, jeg har mødt i min karriere.
Det vigtigste, jeg husker om Boris, er, at han ikke brød sig om snak om spillet.
Han kom med en kommentar:
"Jo mere man snakker, jo mere har man at bevise."
Han sagde: "De fleste trænere taler for meget."
Nick Bollettieri har forladt Agassi for at træne Becker.
Da Agassi og Bollettieri stoppede, var det en stor nyhed.
Da jeg fik kontakt til Nick, skabte det røre.
Formentlig også i Agassi-lejren.
Jeg tog til Florida.
Jeg blev trænet af Nicks bedste trænere.
En fyr ved navn Mike DePalmer og en fyr ved navn Red Ayme.
Alle slåere, slå dybere!
Sidney, tæt på nettet. Tæt på nettet.
Freddy, kom og gør det færdigt.
Kom så! Du ramte nettet og lod bolden gå.
RED AYME OMREJSENDE TRÆNER
Bedre, Sidney! Det er bedre.
Når man er en mester som Boris, bliver sejrene en vane.
Det kan også blive en vane at tabe.
Boris gav alt, hvad han havde.
Den mentale styrke, han udviste,
er helt uhørt for en person på det tidspunkt i karrieren.
Han kom i utrolig god form. Han tabte 12 kg eller sådan noget.
Da han vendte tilbage til banen, var han let og i god form.
Ja, han var blevet lidt fed her og der. Det er der ingen tvivl om.
Det skilte vi os af med.
Jeg tror ikke, at jeg påvirkede hans spil særlig meget.
Men jeg tror, at Boris havde mistet fornemmelsen for, hvem han var.
Og jeg tror, at den succes, jeg har haft,
handler om at få en person til at føle sig som en vinder.
Når du er sammen med mig,
hjælper jeg dig med at blive den bedste, du kan blive.
Det, Nick Bollettieri stod for, var godt for mig.
Han simplificerede det, og det handlede om at vinde.
Det var en rigtig god periode, hvor jeg var sulten
og begyndte at føle noget igen.
Der var noget tilbage i mig, som jeg ville vise.
Det var meget nyt for mig,
at man kunne manifestere noget gennem sit arbejde.
Det var fascinerende at se, hvordan han kunne
tage en idé og gøre den virkelig.
Folk sagde: "Du har boet her eller der."
Vi boede ikke rigtig nogen steder. Vi boede på fly og på hoteller.
Jeg har en have nu med krydderurter og bananer.
Vi fik aldrig anlagt have.
Jeg ser det som løb.
Vi løb gennem dagene eller årene.
Meget forhastet.
En følelse af...
En følelse af at have travlt.
Det var følelsesladet. Der var mange op- og nedture.
Det var en rutsjebanetur. En hurtig en. Det er sådan, jeg føler.
- En hurtig rutsjebanetur. - Ja.
Men en god rutsjebanetur. Et eventyr.
Et stort eventyr og...
Jeg ville ikke gå glip af en eneste dag.
MATCHBOLD BECKER
1996 EUROCARD-FINALEN PETE SAMPRAS MOD BORIS BECKER
Der kunne ikke være mere på spil for Becker.
Han er oppe mod verdensetteren Pete Sampras.
Når jeg spiller mod Boris i Tyskland,
er det meget, meget svært at slå ham. Han har 9000 fans, der skriger hans navn.
Det gør det meget svært.
Man bliver inviteret til alt muligt,
og man skal dukke op for at få point og penge.
Det er hårdt arbejde.
Tenniskarrierens længde er det sværeste.
Når man er i midten af tyverne, er man stadig stærk.
Men ens modstandere er stærkere. Hvordan skal man så slå dem?
Min største fordel var altid min styrke.
Og i den anden halvdel af min karriere blev min største styrke mit sind.
Evnen til at vinde og aflæse en modstander blev mit største aktiv.
1993 WIMBLEDON-KVARTFINALE MICHAEL STICH MOD BORIS BECKER
Jeg var en følelsesladet spiller.
Når jeg var stabil og havde det godt, spillede jeg allerbedst.
Når noget rystede mig, påvirkede det min præstation.
Jeg slog ham til Wimbledon i 1991.
To år senere havde jeg masser af selvtillid
og tog til Wimbledon og tænkte,
at der ikke var andre end mig, der kunne vinde titlen.
Det var en hård kamp med fem sæt.
I femte sæt var der break point mod mig.
Fejl!
Jeg var klar til at serve den anden serv.
Boris løftede hånden, som om han ikke var klar.
Tror du, at det var med vilje for at forsøge at ryste dig?
Ja.
- Fejl! - Dobbeltfejl igen.
Det afgjorde faktisk kampen.
Vi byttede banehalvdel.
Jeg sagde noget til ham, der ikke var så pænt.
Vil du fortælle os, hvad det var, du sagde...
Nej.
Spørg, om han kan huske det.
Jeg kan ikke huske det. Jeg var dybt fokuseret.
Han kunne have sagt hvad som helst. Det havde ikke påvirket mig.
Jeg mente ikke, at det var god sportsånd.
På den ene side var det ikke retfærdigt.
Men på den anden side er det mig, der håndterede det forkert.
- Men det pissede dig af. - Det gør det stadig i dag.
Det er interessant, at han husker det 30 år efter.
Hvis det gik ham på, at jeg vendte mig, og han begik fejl, så er det sådan.
Han var en hård negl.
Der var ikke nogen smil eller "Godt slået".
Det var alvor.
Nick gjorde mig stærkere.
Agassi og Bollettieris brud var meget offentligt.
Og før eller senere skulle jeg op mod Agassi.
Han havde en af de bedste returneringer. Min styrke, min serv, styrkede ham.
Jeg tror, at han spiller så godt, som han kan.
Men det må være rædselsvækkende med en Agassi i den form.
Vi spiller mod hinanden sent i min karriere.
1995 WIMBLEDON-SEMIFINALE ANDRE AGASSI MOD BORIS BECKER
Han var bedre og yngre, og han begyndte at lege med mig.
0-15.
Jeg begyndte at træne Andre i 1994.
Nick var Boris' træner på det tidspunkt.
Andre havde været hos ham i mange år, så måske var han vred over noget.
Jeg smed min taktik, den måde jeg spillede mod Boris, ud ad vinduet.
Her er en fyr, jeg har spillet mod utallige gange.
Men Andre spiller helt anderledes mod ham.
Parti, Agassi.
Boris' styrke var hans serv og hans evne til at spille hurtig tennis.
Få pointet og få fordelen.
Boris måtte ikke komme ind i en rytme, som han havde det godt med.
Og Andre lammetævede Boris fuldstændig.
Det var formentlig det største nederlag i Boris' karriere.
På alle underlag, ikke mindst græs.
Han vandt første sæt 6-1. Han er foran 4-1. Han griner og fniser
Han er foran 4-1, og han griner og fniser
og leger med mig på Wimbledons Centre Court,
som jeg anser for mit hjem.
Hver gang vi mødte Andre, var det den største udfordring.
Det var så følelsesladet.
Det var en stor sejr, hvis vi vandt. Det var hæsligt, hvis vi tabte.
Han havde nogle sindssyge evner.
Man troede, at han ikke kunne nå bolden.
Fantastisk.
Jeg begynder at få meget ondt af Boris Becker.
Alle troede, at det var slut.
- Troede du, at det var slut? - Nej, det gjorde jeg ikke.
- Helt ærligt? - Jeg troede ikke, at det var slut.
Jeg tænkte på, hvordan jeg kunne vinde.
Han har fremdriften. Han vinder. Hvordan kan jeg ændre på det?
Tid.
Der er en historie, jeg er nødt til at spørge til.
Alle fortæller forskellige versioner af den.
Jeg har formentlig også en anden version.
Jeg vil ikke komme ind på kontroverserne til Wimbledon.
Det øjeblik var et af de øjeblikke, man lærer rigtig meget af.
Uanset hvad stillingen er, må man ikke slappe af.
Jeg sagde noget til ham.
Jeg vil ikke sige, hvad jeg sagde.
Vi var nødt til at sørge for at ramme plet,
så Andre og alle andre forstod budskabet.
"Jeg ved, hvordan jeg skal slå dig."
Godt spillet.
Andre var blød. Han lod ting gå ham på.
Dengang var han forlovet med Brooke Shields.
Jeg kom med nogle charmerende kommentarer til hans forlovede og tilskuerne,
og jeg gjorde det ligesom til et teaterstykke.
Agassi reagerede.
Som Boris fortæller det, vinkede han for sjov op til Brooke
for at bringe Andre ud af balance. Har du hørt den historie før?
Aldrig. Jeg ville nok vide det, hvis det passede.
I sad jo alle sammen på rækkerne.
Måske troede jeg, at han vinkede til mig.
Boris prøvede at ryste ham og begyndte at sende kys til Brooke.
- Kan du huske det? Det var... - Det kan jeg ikke huske.
Men hvis han siger det, siger han det.
Jeg kan godt se, at det ville være irriterende,
hvis han vinkede til Brooke eller gjorde noget dumt.
Det ville gå Andre på.
På den ene side kunne en fjer, der faldt forkert,
bringe nogen ud af fatning.
Selv en, der var så dygtig som Andre Agassi.
På den anden side kunne man smide
en bil ud fra en bygning, uden at det ville røre ham.
Det afhænger af så meget. Hvad kæmpede han med?
Det viste sig, at hans ægteskab med Brooke ikke gik godt.
Man er på banen og konkurrerer og gør det, der skal til, for at vinde.
Parti, Becker.
Man kunne se det i hans øjne, og vi kiggede på hinanden
og sagde: "Vi kan tage hjem nu. Han vinder den her."
Parti, Becker.
Det er det.
Parti, sæt og match til Becker.
2-6, 7-6, 6-4, 7-6.
Han gengældte tjenesten, for i tennis mødes man altid to gange.
Andre ville vise alle, at han havde udviklet sig som spiller,
og at selv Nick Bollettieri ikke kan lære nogen at spille mod ham.
1995 US OPEN-SEMIFINALE ANDRE AGASSI MOD BORIS BECKER
Et par uger efter mødes vi igen. Og vi brød os ikke om hinanden.
Det er mildt sagt.
I den kamp var han urørlig.
Jeg prøvede samme strategi med Brooke, og jeg henvendte mig til dem,
men hun reagerede ikke på samme måde.
Han var aggressiv, og han angreb mig. På tennisbanen, naturligvis.
Pointen var, at jeg måtte blande mit spil.
Hvis jeg spiller endimensionelt, serv og flugtslag, serv,
vil Agassi banke mig. Og det er præcis, hvad der skete.
Parti, match til Agassi.
Tre sæt mod et.
7-6, 7-6, 4-6, 6-4.
Jeg spiller bare mit bedste mod ham.
Der er helt sikkert taktikker, som man nødig vil tale om.
Men det vigtigste er, at jeg laver nogle gode returneringer.
Man skal aflæse den andens vaner. Agassi formåede at aflæse mit spil.
Boris havde en vane.
Og i München, to og en halv måned, efter han er gået på pension,
tog vi til Oktoberfest.
Boris hentede os, og han var blevet lidt fuld.
Og Boris spurgte Andre: "Hvordan kunne du forudse min serv?"
Og Andre rejste sig...
Han rejser sig og laver... Han havde sådan en lille rutine.
Og så slikker han sig om læberne mod venstre.
Og så siger han: "Du server langt i højre side.
Er tungen i midten, server du i midten."
"Er tungen her, server du..."
Ude!
40-40.
Boris var dybt rystet, da Andre fortalte om hans tunge.
Og så sagde jeg til Andre: "Den historie fortalte du mig aldrig."
"Hvis jeg havde sagt det, havde du aldrig troet mig."
Efter den kamp tabte han aldrig til Boris igen.
Et tennisår er ligesom hundeår.
Der er så mange følelser. Man rejser så meget.
Man træner så meget. Der er så mange skuffelser.
De fleste tennisspillere taber mere, end de vinder.
Typisk forlader man en by, fordi man har tabt.
- Mr. Boris. Velkommen! - Tak.
Mine damer og herrer, jeg vil gerne byde Boris Becker velkommen.
To dage før jul.
Boris, må jeg lege juleengel for dig igen? Jeg kan opfylde tre ønsker for dig i 1996.
Mit største ønske inden for sporten er at vinde en Grand Slam-turnering.
Vi endte i Australien i 1996.
Jeg viste endnu engang, at jeg er dygtig, når jeg skal være det.
1996 AUSTRALIAN OPEN-FINALE MICHAEL CHANG MOD BORIS BECKER
Barbara var der. Noah var også.
Han fik lov at se sin far vinde for første gang.
Det var livets cirkel, der samlede sig for mig.
Jeg tror,
at han nok gerne ville have, at hans søn huskede ham
som en machofyr.
Boris er i fin form.
Jeg var 29. Jeg havde været professionel i 14 år.
Det er meget lang tid.
Man kan sige, at man ikke er gammel som 29-årig.
Men når man kommer fra det, jeg kommer fra...
...er det en evighed. Tro mig. Det er et helt liv.
Det var et fantastisk øjeblik. Fantastisk. Det var ren lykke.
Australierne er fantastiske tennisfans.
De tog godt imod ham. Det var en rigtig god kamp. Skøn.
- Det var det. - Parti, sæt og match...
Becker har vundet sin anden Australian Open.
Vi fejrede det vist endda i et par minutter.
Herrernes singlemester i 1996: Boris Becker fra Tyskland.
Det er fem år, siden jeg sidst talte til jer.
Jeg troede faktisk ikke, at jeg havde endnu en Grand Slam i mig.
Men takket være min kone,
der gav mig så megen støtte og kærlighed de seneste fem år,
var jeg i stand til at vinde.
Jeg vil gerne takke min træner, fordi han holdt liv i gnisten.
Og for at give mig selvtilliden, som jeg manglede så længe.
Og så vil jeg selvfølgelig takke sponsorerne, Ford og Channel 7,
fordi de har smidt penge i det her.
Jeg håber, at den er fyldt.
Den her turnering er virkelig en stor begivenhed.
Selvom jeg tabte mange gange i første runde...
...så jeg det stadig derhjemme og hyggede mig med det.
Jeg bankede endnu engang på hos nummer et og nummer to.
Pete og Andre var nummer et og to, men jeg udfordrede dem.
Jeg tog til Wimbledon. Jeg var nummer to i verden.
Og jeg var en af favoritterne.
Jeg spillede tredje runde.
Jeg ramte en forhånd lidt for sent.
Det gjorde ondt på håndleddet.
Jeg brækker mit håndled.
Det ser ud, som om Boris...
...trækker sig.
Det gør han. Sikke en skam for den forhenværende mester.
Og hvad gør jeg?
En masse genoptræning og læger og nåle og piller og alt muligt
bare for at komme tilbage på tennisbanen.
Jeg vil beslutte, hvornår jeg stopper.
Det er vigtig for min mentale tilstand, at det ikke er en skade, der stopper mig.
1997 WIMBLEDON-KVARTFINALE PETE SAMPRAS MOD BORIS BECKER
Et år senere spiller jeg mod Pete Sampras i kvartfinalen.
Og jeg vidste godt på forhånd, at han måske var lidt for god.
Men jeg spiller godt, og jeg tænkte, at det ville være en fin afslutning.
Mod verdens bedste spiller.
En af de største nogensinde på Wimbledons Centre Court.
Turneringen, der betyder mest for mig.
Lang bold.
Parti, sæt og match til Sampras.
Og Sampras er i semifinalen.
Det var formentlig min sidste kamp på Wimbledon.
- Det var en fornøjelse. - I lige måde.
Jeg siger til ham: "Det var min sidste kamp. Jeg trækker mig tilbage nu."
De havde mikrofoner på banen, og det vidste jeg ikke.
Det var helt sikkert det, han sagde. Der er flere muligheder.
Det kan være øjeblikket. Nederlaget.
Når man bliver ældre, gør fysikken, at man ikke kan så meget.
Noget af det er mentalt.
Når man... Det er krævende at blive ved med at tro på sig selv.
Uanset hvem man er.
Man er stor nok til at vælge, hvad man vil gøre.
Hvis man vil stoppe, stopper man. Hvis man vil blive, bliver man.
Hvis man vil gøre noget andet, gør man det.
Men han opnåede meget.
Mener du, at Boris opfyldte sit potentiale som tennisspiller?
Nej.
Nej. Slet ikke.
Jeg indså, at det ikke kan fortsætte.
Jeg vil spille én gang mere til Wimbledon, og så er det det.
Som en anden idiot skadede jeg min ankel ved at spille fodbold.
Min læge sagde: "Du kan ikke spille til Wimbledon med den ankel.
Sådan er det. Du kan ikke spille."
Jeg sagde: "Jeg er ligeglad, med hvad du giver mig,
og jeg er ligeglad, med hvor ondt det gør,
så spiller jeg én gang mere til Wimbledon."
Efterlad ikke ting uden opsyn. Heller ikke i kort tid.
Jeg beder også, om at man ikke anvender mobiltelefoner under kampene.
om at man ikke anvender mobiltelefoner under kampene.
Sluk telefonerne. Tak.
Jeg offentliggjorde, at det blev min sidste turnering.
Jeg havde altid tænkt, at jeg ikke ville trække mig fra No. 2 Court.
Det skal være fra Centre Court.
Jeg var ikke længere en af de bedste spillere,
så jeg måtte acceptere den bane, de tildelte mig.
Men Wimbledon er magisk. Jeg nåede fjerde runde.
Så jeg skulle spille mod Patrick Rafter på Centre Court.
1999 WIMBLEDON FJERDE RUNDE PAT RAFTER MOD BORIS BECKER
Og jeg følte: "Måske har jeg en chance." Min hjerne gik amok.
Jeg kom tilbage til virkeligheden og indså: "Hvad er det, jeg siger?
Jeg er tilfreds med at ryge ud i dag mod en spiller, jeg respekterer
og på Wimbledons Centre Court."
Det er som i film. Der skal være et manuskript.
- Stilhed. - Matchpoint.
- Ude! - Parti, sæt, match, Rafter.
Rafter vinder tre sæt mod nul. 6-3, 6-2, 6-3.
De skifter.
Jeg tror, at den første øl blev knappet op lige efter kampen.
Og så fulgte der en efter den. Og så løb det af med mig.
Jeg ville tage afsked med min træner, min fysioterapeut
og min opstrenger ved en middag, som jeg arrangerede på Nobu.
Jeg kom hjem til hotellet, og min mor og min kone var der.
Hun var gravid med vores anden søn.
Jeg sagde: "I morgen er jeg ægtemand og far og hjemme,
men i aften vil jeg fejre det."
Min kone blev lidt sur.
"Dit tennisliv er slut. Du er nødt til at tage ansvar."
"Ja. I morgen tidlig. Men lad mig være i aften.
Det er sidste gang, jeg er tennisspiller. I morgen er det slut."
Var det et stort øjeblik for dig...
Ja.
Det var et stort øjeblik, fordi han lige havde mistet sin far.
Og hans mor var klædt i sort, fordi hun lige havde mistet sin mand.
Det føltes, som om han tog af sted, og at vi alle bare lå i støvet.
Det var dramatisk.
Jeg kender ikke den mand. Jeg kender ham ikke sådan her.
Det er næsten, som om...
Som om jeg var et holdmedlem, der blev sagt op,
fordi opgaven var fuldført.
Jeg havde en lang snak med min mor på balkonen.
"Nej, mor. Du forstår det ikke.
Jeg vil fejre det med drengene en sidste gang."
Hun sagde: "Boris, lad være med at gøre noget dumt."
Vi fejrede det og fik et par drinks mere, og så løb jeg på Angela.
Jeg havde mødt Angela to uger før. Også på Nobu.
Der er blevet sagt mange ting.
Jeg vil nødig gå i detaljer.
Men jeg kan fortælle, at vi gik ud i baglokalet.
Nej, det var ikke i et skab. Skabet er alt for lille på Nobu.
Hvis man går ind i skabet,
er det umuligt at gøre noget som helst fysisk derinde.
Vi var sammen. Vi dyrkede sex.
Jeg havde ikke Angelas nummer. Jeg kunne ikke kontakte hende.
Det var det.
Jeg gik tilbage til holdet. Mine drenge.
Vi betalte regningen, og så tog jeg hjem.
Næste morgen fløj vi hjem til München.
Det var en svær periode i mit liv af mange årsager.
Min far gik bort tidligere det år.
Han var familiens beslutningstager,
og det, at han gik bort, før jeg stoppede,
er stadig svært den dag i dag. Jeg ville elske at have ham her.
Hvad var det ellers, du tumlede med?
Det, at jeg jo stoppede.
Man har fået nok, men er en ung mand.
Resten af ens liv ligger foran en, så man aner ikke, hvad der venter.
Det er som at gå ind i et mørkt lokale.
Man aner ikke, hvad der rammer en.
Matchpoint til Wimbledon...
Jeg kan ikke forestille mig noget som det igen.
Når jeg er færdig med at spille tennis,
vil jeg ikke lede efter en profession, der kan give mig spænding.
Den vil jeg finde i mit privatliv.
Det er meget, meget svært, når man stopper.
Det har vi talt meget om. Mig og Boris.
Det tager tid at tilpasse sig
og træde ud af den struktur og planlægningen, af hvad der skal ske.
Væk fra at elske at gå på banen og træne, spille og vinde.
Man træder ind i et helt andet liv.
Siden han stoppede som tennisspiller,
har Borgs privatliv taget en tragisk drejning
fra at være verdens bedste tennisspiller
til ti års ulykkeligt ægteskab, forældremyndighedskampe
millioner tabt på forretningsforetagender, og narkomisbrug.
En desperat periode i hans liv.
For medierne var Borgs liv, efter han stoppede, en lang sæbeopera.
Næsten et årti, efter han stoppede,
forsøgte han at genvinde æren ved at vende tilbage til turneringerne
med sit gamle look og træketsjer.
Men spillet havde udviklet sig.
Forhenværende stjerner som Borg eller Becker
er nødt til at lære at leve i den virkelige verden,
når jublen stopper.
Det kan være svært, når man er vant til at blive behandlet på én måde,
og det så pludselig ændrer sig.
Især når man taber oftere.
Så er man nødt til at stoppe, og det er hele ens identitet og alt det lort.
- Det er ikke lort, men... - Jo, det er.
Det er noget, sportsfolk skal håndtere. Det er ikke nemt.
Hans liv var bare... Det var sådan et voldsomt brud.
Det tror jeg ikke, at man kan forberede sig på.
Hvad sker der nu? "Hvor skal du nu hen?"
"Skal du gå hjemme nu? "Men hvad skal vi?"
Så jeg tror, at vi bare... Vi voksede fra hinanden.
Otte måneder senere kom der en fax.
Jeg kan huske de fleste af ordene. De...
"Du kan måske ikke huske mig."
"Vi mødtes sidst for otte måneder siden."
"Her er mit nummer. Ring til mig." Jeg kunne ikke begribe det.
Ugen efter mødte jeg Angela i London. Jeg lejede en hel...
Jeg tror, at det var en hel etage... af et hotel.
Jeg var virkelig presset.
Og så kom hun ind. Hun havde en stor jakke på.
Hun tog jakken af. Hun var højgravid.
Og hun forklarede mig, at jeg er far til barnet.
Og jeg sagde: "Ja, jeg tror på dig." Vi dyrkede jo sex.
"Men når du har født, tager vi til lægen og får lavet en dna-analyse.
Hvis det er mit barn,
er jeg ansvarlig for det, og så skal jeg nok sørge for det."
Da Boris fortalte mig det, lød det overbevisende og enkelt.
Men da jeg undersøgte det, viste det sig at være lidt mere kompliceret.
Især efter barnet blev født.
Da jeg vidste,
i foråret 2000, at jeg havde...
...endnu et barn... en datter, vidste jeg, at jeg måtte tale med Barbara.
Hun skulle have det at vide af mig.
Hvis man laver det til en film, ville man se en,
der råbte og skreg og smækkede med døren.
Man ser det som et øjeblik, der fortæller historien.
Men sådan ser jeg det ikke, for der var så mange øjeblikke,
hvor man kunne have ændret alt. For mig er det ikke bare ét øjeblik.
For mig er det en voksende distance. En langsom adskillelse.
Jeg bliver lidt følelsesladet. Men jeg fortæller sandheden.
Og hun sagde: "Jeg elsker dig stadig. Jeg vil stadig være sammen med dig.
Lad os finde ud af det." Og jeg sagde: "Nå... Tak."
I mange måneder var der ingen, der vidste det. Det kom ikke frem.
Men hver gang vi diskuterede, smed hun jokeren på bordet.
"Nu holder du kæft,
for hvis verden finder ud af det, taber du alligevel."
Jeg sagde: "Du har ret, men jeg kan ikke have sådan et forhold.
Det er umuligt."
Jeg sagde: "Barbara, vi må gå fra hinanden."
BECKER OG KONEN GÅR FRA HINANDEN PÅ GRUND AF HANS "AFFÆRE"
Da Becker-parret, Barbara og Boris, offentliggjorde deres separation,
fortalte Angela, moderen til Boris' yngste barn, om Nobu-historien.
- Undskyld... - Jeg har intet at sige, før sagen er slut.
Men ulig den historie, Boris fortalte,
havde Boris reageret i øjeblikket...
ER DET BORIS BECKERS ELSKOVSBARN?
...med en række historier, hvor han forsøgte at fremstå
som ofret i Nobu-episoden.
BECKER: DET ER IKKE MIT ELSKOVSBARN
BECKER SIGER, AT DET MÅ VÆRE UBESMITTET UNDFANGELSE
DOBBELT-BECKER "MAFIAPLOT" BAG BECKERS UNGE
BECKER: RUSSISK MAFIA FORSØGTE AT STJÆLE MIN SÆD
BORIS-FILEN - ANGELA HÆVDER, AT HUN OG BORIS DYRKEDE SEX
I KOSTESKAB PÅ NOBU
BECKER TAGER DNA-TEST FOR AT SÆTTE PUNKTUM I SAGEN
TESTEN, DER KAN KOSTE BECKER FLERE AF HANS MILLIONER
Han indvilligede i at få testen foretaget for længe siden, da Anna blev født.
Hvis han havde gjort det fra begyndelsen,
var det aldrig blevet offentligt kendt.
For så kunne han have håndteret det selv.
Der var ikke nogen, der behøvede at vide, hvornår det skete.
LØGNEREN BORIS
Jeg væltede ham ikke. Det gjorde han selv.
MOR TIL BECKERS ELSKOVSBARN SIGER, AT DE MØDTES
FØR DERES FEM SEKUNDER LANGE ESKAPADE
Goddag og velkommen til vores særudsendelse.
"Rosekrigene: Becker mod Becker."
Vi stiller om til Miami og vores korrespondent Christof Lang.
Han står foran retsbygningen i Miami.
Man skal forstå, at Tyskland dækkede sagen direkte.
- Direkte? - Direkte dækning i Tyskland
af sagen og Boris og Barbara Beckers skilsmisse. Direkte.
Hele dagen i går var meget spændende
og også ret dramatisk. Boris spiste morgenmad i går morges
og havde en samtale med sin advokat her.
Så kørte han til Fisher Island for at møde Barbara og hendes advokat.
Det var første gang, de havde talt sammen privat siden bruddet.
Jeg fik indtryk af, at han forberedte sig på en stor tenniskamp.
RETSSAGSSPILLET
Barbara havde underskrevet en ægtepagt, der begrænsede, hvad hun ville få.
Hun satsede på, at hun ville stå stærkere i retten i Miami.
Hun tog hjem i vores lejlighed i Miami Beach med de to drenge.
Hun sagde: "Jeg har de bedste advokater nu."
Og så var hun lidt led. Og jeg sagde: "Fint.
Så får jeg kun de næstbedste."
Hun havde de bedste, og jeg havde de næstbedste. Det er fint.
SAM BURSTYN BARBARAS ADVOKAT
Vi er meget skuffede over de juridiske manøvrer,
hvor man forsøger at kalde det bortførelse. Det...
Sam Burstyn var legendarisk i Sydflorida
og var berømt for store narkosager.
Han returnerede Boris' serv ved at latterliggøre hans påstand,
om at Barbara havde bortført børnene ved at tage dem med til Miami.
Men så slog Boris igen ved at spille tyskerkortet.
Jeg fik at vide, at han er temmelig aggressiv.
Han er tydeligvis skarp, så man skal være forsigtig.
Jeg sagde: "Må jeg bede om en tolk?
Jeg vil gerne kunne tale mit modersmål."
Det pisser Sam lidt af, for så kommer man ud af rytmen.
Når man bliver udspurgt hurtigt og skal svare hurtigt,
tager man hurtigheden ud af det ved at tolke det.
Det huede ham virkelig ikke.
Vidneudsagnet er...
Vi spurgte, om det var passende for Barbara at få flere penge
i USA på trods af den tyske ægtepagt.
24 % svarede, at det var passende.
Men 58 % mener stadig ikke, at det er retfærdigt.
De juridiske bolde fløj frem og tilbage.
Sam Burstyn truede med at udspørge Boris
om forretningspraksisser, der kunne være uetiske eller værre.
Til gengæld lovede Boris, at hans advokater ville udspørge Barbara
i timevis.
Barbara ringer til mig.
"Vi må finde ud af det her. Jeg vil ikke i retten i morgen."
Jeg sagde... Jeg spillede mit kort.
Jeg sagde: "Altså... Det er fair, at du gør, som du gør.
Jeg nossede i det.
Men nu, et halvt år senere, bliver det væmmeligt med advokaterne,
og vi skal i retten og alt det der. Det er ikke fair.
Sig, hvad du vil have. Så får du det."
BECKER FIK SIN SKILSMISSE, MEN DEN VIL KOSTE MILLIONER
Vi forhandlede.
Vi indgik en aftale. Vi taler ikke om beløb her,
men tro mig, hun er en velhavende kvinde.
DE DYRESTE FEM SEKUNDER I MIT LIV
Med hustrubidraget og børnebidragene
begyndte Beckers udgifter at hobe sig op.
BORIS TABER PÅ AT STÅ VED ELSKOVSBARN
Så blev han dømt for skatteunddragelse og idømt store bøder.
BECKER RISIKERER FÆNGSEL I SKATTESAG OM 13,3 MILLIONER PUND
Det var en hård række nederlag, og Boris forsøgte at håndtere det stoisk.
Han og Barbara har måske lært
af Kiplings citat over spillerdøren til Wimbledons Centre Court:
"Triumf og nederlag er begge svindlere og skal behandles helt ens."
Du banker mig på tv.
Intenst.
Man kan ikke blæse og have mel i munden.
At jeg har en smuk familie, mine børn og det her liv,
har også at gøre med den smerte, jeg måtte udholde.
Jeg ser det ikke bare som noget, jeg kan lære af,
men noget, der skulle ske, for at jeg kunne ende her.
For at du kan tale med mig, for at jeg kan være her og have de her børn.
Jeg ser det som en helhed.
Det er sådan, jeg ser mit forhold til Boris.
Med en masse taknemmelighed for det, der var og er.
Og med kærlighed.
Jeg behøver kun at tale om det, når I kommer.
Sådan er livet. Man må videre.
Så længe man sikrer sig, at børnene har det godt,
må vi som voksne komme videre.
Det sværeste for mig var, hvordan jeg skulle håndtere min datter.
Jeg sagde: "Angela, det er på tide, at Anna møder sine brødre."
Jeg har en finca på Mallorca. Jeg arrangerede en familieferie,
hvor jeg inviterede Anna og Angela ned i huset
med min mor, min søster og drengene. Det var utroligt.
Hvis du havde sagt det, da det hele begyndte,
ville jeg have sagt, at det var umuligt.
Uanset hvad verden og medierne siger, er det en normal familiesituation.
Jeg delte min tid mellem Miami Beach,
Schweiz i Zürich og Miami Beach.
Jeg spiste pizza med Noah på den lokale italiener.
Der kommer en kvinde ind på baren.
Hun var den smukkeste kvinde, jeg nogensinde har set.
En af Lillys største styrker var altid,
at hun kunne tilpasse sig mine børn, også min datter.
Det er det vigtigste i mit liv, så hvis de kan lide dig,
så har du allerede overbevist mig. For de er... De er...
De er så vigtige.
Jeg sagde: "Jeg synes, at vi skal gifte os.
Jeg vil gerne have dig med til Europa." Og hun sagde:
"Ja, jeg elsker dig. Lad os gifte os."
Velkommen til vores særudsendelse.
Boris' drømmebryllup i St. Moritz.
Prøvemiddagen. Første punkt på listen,
efter parret torsdag eftermiddag landede i St. Moritz med privatfly.
Det ser ud, som om alle er meget begejstrede.
Og her kommer bruden.
Foran bilen forsøger hotelansatte og sikkerhedsfolk
at beskytte bruden fra fotografernes nysgerrige blikke.
Tilbage, tilbage, tilbage.
Okay. Kom så.
Jeg, Boris, tager dig, Sharlely, som ægtehustru.
"At elske og ære fra denne dag..."
"I medgang og modgang..."
"I rigdom og fattigdom..."
Sikke et doublepar de ville være.
Den seksdobbelte Grand Slam-mester, Boris Becker, har sluttet sig
til verdenstoeren Novak Djokovics trænerhold.
Djokovic kaldte Becker for "en sand legende".
Tag dig god tid til at sætte dig til rette.
Ja, lad os lige se engang.
Vi optager.
Lad os begynde med begyndelsen.
Hvorfor kontaktede du Boris?
Mental styrke. Det er sådan, jeg ville beskrive Boris.
Vi talte sammen.
Jeg sagde: "Jeg er for gammel til at fylde dig med lort.
Jeg har fulgt dig og din karriere, og du virker altid som en slagsbror."
"Når du står i en finale, forærer du sejren væk.
Du trækker dig. Du taber. Hvorfor?"
Han sagde: "Ja, jeg er frustreret. Jeg kan ikke..."
Jeg sagde: "Der er en grund. Vi bliver nødt til at tale om den."
"Du bliver nødt til at tro på det, jeg siger,
og her er min mening om din forhånd og din serv
og din baghånd og din attitude.
Og dit hold og alt det, jeg har hørt."
Seks timer senere sagde han: "Vil du være min træner?"
Jeg synes, at Boris gjorde det flot med Novak.
Nogle gange skal man bare sige:
"Her. Gå ud på banen."
"Godt. Spil godt."
Det er jo Novak Djokovic. Han viste sig jo at være ret god.
Der var sikkert nogle taktiske ting.
Boris kender jo spillet, men det handlede, om hvad der foregår her.
Når man går på banen mod Rafa Nadal,
handler det ikke, om hvor mange gange man rammer.
Det handler om at komme godt fra start.
Man kommer godt fra start ved aldrig at miste selvtilliden.
Man skal tro på, at det er et spørgsmål om tid, før man tager føringen.
Boris udviklede sig som person.
Det bliver personligt.
"Skal din mor græde, eller skal hans mor græde?
Du er en stolt serber. Du er en stolt familiefar.
Du ville gøre alt for at beskytte din familie.
Det er sådan, du skal spille. Det er den indstilling.
Rafael ønsker det samme. Roger ønsker det samme.
Og Andy ønsker det samme.
De vil beskytte deres familier. Gå så ud og hiv den hjem."
Vi måtte stadig overvinde et par indre dæmoner,
som jeg ikke kan tale om. Hvorfor han kiksede ved sidste hæk.
Boris opdagede, at Novak var hjemsøgt af noget, han havde gjort uden for banen.
Han straffede ubevidst sig selv på banen ved at tabe i de sidste runder.
Boris sagde til Novak, at medmindre han så dæmonerne i øjnene, ville han ikke vinde.
Vi talte om alle aktiviteterne uden for banen,
der kunne være gavnlige.
Og de aktiviteter, der er distraherende.
Han spurgte mig: "Okay, hvad vil du have ud af sporten?
Har du et klart mål?" Jeg sagde: "Ja, selvfølgelig.
Jeg vil skrive historie, og jeg vil gerne gøre det med dig."
Så vi var på bølgelængde med det samme.
Grunden til at få forholdet til at fungere
er sejren.
Jeg er ikke tilfreds, før du har trofæet i hænderne.
2014 WIMBLEDON-FINALE ROGER FEDERER MOD NOVAK DJOKOVIC
Det er utroligt.
Er det ikke?
Den kamp var en rutsjebanetur.
Roger på græs. Mod ham skal man komme ud
og gøre sit allerbedste, hvis man skal kunne vinde.
Spillet har ændret sig lidt.
Her kommer en gratis tennislektion.
Roger Federer ændrede sit spil. Han står der på baglinjen.
Han rammer bolden tidligere. Han angriber på returneringerne
og overrasker alle, fordi han har teknikken til det.
Det skal blive naturligt. Det skal blive et instinkt.
Novak er i stand til at ramme bolden meget hurtigt som en halvflugter.
Fordi han tilpassede sig Roger.
Det er en krig. En kamp. Der sker uforudsigelige ting.
Nogen hiver en ud af ens tryghedszone.
Kom nu!
Djokovic er vred.
Novak er meget følelsesladet.
Han bliver altid hidsig, når tilskuerne hepper på den anden fyr.
Og det viser han ofte tilskuerne.
"I har vækket mig nu. Nu slår jeg ham."
Men nogle gange giver det bagslag.
Han bliver frustreret og mister besindelsen.
Så fryser hans hjerne, og så taber han. Det magiske ord er "balance".
Han var der. Han var så rolig. Han var så stærk. Han stod fast.
Han ved præcis, hvad jeg er igennem.
"Okay, jeg er her, hvor jeg skal være, og jeg fokuserer på næste point."
Det gik op og ned gennem hele kampen.
I de vigtigste øjeblikke var det Boris, der gav mig brændstoffet
og den ekstra energi til at overvinde udfordringen.
Fantastisk.
Det bliver Djokovic, der vinder klassikeren.
6-7, 6-4, 7-6...
6-4 i femte.
De krammer, og det gør de her to også. Fantastisk finale.
Han går gennem porten for kramme venner og familie.
Godt gået, Boris.
2014 var på en måde et springbræt for mig.
Den store åbning. Jeg fik masser af vind i sejlene,
og det gjorde, at det gik fantastisk det efterfølgende to og et halvt år.
2015 AUSTRALIAN OPEN ANDY MURRAY MOD NOVAK DJOKOVIC
2015 WORLD TOUR-FINALE ROGER FEDERER MOD NOVAK DJOKOVIC
Djokovic vandt de efterfølgende to ATP-finaler
og fem af de efterfølgende syv Grand Slams, inklusive French Open.
2016 FRENCH OPEN ANDY MURRAY MOD NOVAK DJOKOVIC
Men i sommeren 2016 begyndte det konstante fokus og pres
at tære på ham.
Hvis man vil være mester, afhænger alt af en.
Jeg gennemgik en periode,
hvor jeg ledte efter mig selv uden for banen.
Jeg kunne se et fald i intensiteten og motivationen.
Helt naturligt. Hvor meget mere ville han vinde?
Jeg nåede tredje runde af Wimbledon.
Der var et par regnvejrsaflysninger, og så var jeg i et lokale.
Jeg sad der og sagde til mit hold: "Vil..."
"Vil I ikke lade mig være alene? Jeg vil gerne være alene."
Jeg kiggede på væggen, og jeg var... følelsesløs.
Der var intet drive i mig.
Og så vidste jeg, at han ville fortælle mig noget.
Han sagde: "Hør her, chef. Jeg er lidt træt.
Jeg vil ikke spille, som jeg har gjort."
"Hør her. Først og fremmest elsker jeg dig.
Og jeg respekterer dig. Vi har opnået noget sammen,
der har været en ubeskrivelig rejse for mig, Boris Becker.
Jeg har lært noget om mig selv og om tennis og måske lidt om dig.
Jeg er ikke god til at tabe.
Og hvis du vil rejse til Shanghai eller til Paris
og vil blive der, er jeg den forkerte for dig.
Så må vi hellere stoppe."
Vores venskab fortsatte efter det. Det stoppede aldrig.
Han var der altid. Han er der stadig. Boris er familie for mig.
Shatzi!
Super.
- Hvordan har du det? - Godt.
- Det er godt at se dig. - Kom så. Kom så.
- Så er det nu. - Kom så.
Så er det nu.
Jeg kan lide det.
- Nuet er vigtigt. - Nuet...
Hm?
- Godt. Godt. - Rigtig godt.
Ja. Jeg kan lide det.
Alt er godt. Jeg har det fint. Men du mangler lidt...
...lidt mere... fokus.
- Det ved du. - Godt. Det er godt.
Okay.
Jeg vil lære noget af mesteren.
Hvordan man returnerer og bevæger sig.
Jeg prøver at nå op til nettet.
Hvis man tænker over det, er tennis et binært spil
målt i slag og forbiere, etter og nuller.
På banen vidste Boris, hvordan han skulle lege med tallene.
Uden for banen fandt han aldrig ud af, hvordan det skulle give mening.
Måske er det bedste, at du forklarer.
Jeg tror... Jeg forstår det i hvert fald ikke,
og der er sikkert mange, der ikke forstår det.
Hvordan gik du overhovedet konkurs?
Godt spørgsmål.
Der er faktisk meget få, der har spurgt ind til det.
Jeg forsøger at forklare det, så godt jeg kan.
- Tak. Tusind tak. Gud velsigne dig. - Fedt.
Mange sportsfolk tror, at de penge,
vi tjener gennem vores karrierer, fortsætter med at komme bagefter.
Vi tilpasser ikke vores livsstil hurtigt nok.
Man bliver ved med at bruge penge, men man tjener ikke nogen.
Man bruger de penge, man tjente tidligere. Så ja, jeg bebrejder mig selv.
- Tak. - Tak, Boris.
- Boris. - Tak.
Boris.
Jeg sagde til ham: "Boris, sæt nu penge i banken
og vær tilfreds med to procent eller tre eller fem. Du må ikke bruge dem alle."
"Nej, nej, nej. Jeg er god til at investere."
Jeg sagde: "Godt. Vil du spille Matador?
Tag fem procent af alt det, du har. Det er mange millioner.
Hæv dem og leg med dem.
Og når du så mister dem alle, kan du sige, at du har lært noget."
Men han er som barnet med flammen.
Og endnu vigtigere så var der folk omkring ham,
der udnyttede ham.
Det er ikke svært at se, hvorfor en stjerne som Boris
tiltrækker folk, der måske vil udnytte ham.
Han er charmerende. Måske lidt naiv.
Han er klog og karismatisk og meget berømt.
Sådan en fyr, man altid hygger sig med.
Han lever på den måde, han spillede tennis.
Han angriber nettet og satser det hele.
Og i mange år tillod hans forretninger
med Hans-Dieter Cleven, at han levede som en rockstjerne.
Cleven optrådte som producer.
Han betalte regningerne og skrev handler ned på servietter
og tog sig af regnskaberne.
Cleven sikrede sig altid, at Boris havde penge til at leve det vilde liv.
Til gengæld fik Cleven op mod halvdelen for at markedsføre Boris,
og han delte rampelyset med stjernen.
Han deltog i Boris og Lillys bryllup og hold Oktoberfest for dem
med dirndl-kjoler og lederhosen.
Boris og Lillys hang ud med milliardærer
som John Caudwell, der grundlagde og solgte et mobiltelefonimperium.
De tilbragte mere og mere tid på Mallorca,
hvor de udvidede deres finca, der rummede ti soveværelser
og lå på 21 hektar jord.
Ja, Boris Becker, tennisguden
fra fortiden er nu i fjernsynet.
Velkommen til min finca på Mallorca. Velkommen til Boris Becker TV.
Her kommer man ind. Heroppe er der et soveværelse.
Og der er ingen kameraer. Lad os gå ind i dagligstuen.
Måske kan I se ildstedet.
Vi hyrede seks marokkanere, der arbejdede
i halvandet år på at snitte alt der.
Jeg har brug for sport.
Og i min alder er det ikke så godt at løbe.
Derfor svømmer jeg mere. Og jeg kan få afløb for ting her.
Huset i Spanien var skønt, men jeg boede i Schweiz.
I 2012 sagde Lilly: "Gør det noget, hvis vi flytter til Wimbledon?" "Hvad?"
Hvis der er én landsby, som jeg elsker
og føler mig hjemme i, så er er det Wimbledon.
De kalder mig den mest populære tysker i Storbritannien.
Mit svar på det er, at listen nok ikke er så lang.
Jeg føler mig hjemme. Jeg har boet i London siden da.
Hej, Boris. Godt at se dig.
Boris fortæller det, som om han og Lilly havde slået sig ned
til et liv med te og bagværk.
Men jetsetlivet var dyrt,
og han havde stadig ikke lært at styre pengene.
Da Lilly ville til Schweiz, brød Boris med Cleven.
Men den forretningsskilsmisse kostede ham en skattegæld på tre millioner euro,
som han ikke kunne betale.
Da Cleven var væk,
bad Boris de britiske bankører i Arbuthnot Latham om hjælp.
Boris kunne låne 4,6 millioner euro
mod sikkerhed i hans fremtidige indtjening som brandambassadør og tv-personlighed.
Boris Becker!
På den ene eller den anden måde
måtte Englands yndlingstysker kunne betale lånet af.
Der opstod et problem efter omkring halvandet år.
Jeg kunne ikke betale det, jeg skyldte, for nogle af mine kontrakter er stoppet.
Pis.
Hvis jeg var et dumt svin, kunne jeg have sagt:
"I skrev kontrakten. Bare ærgerligt."
Men jeg var ikke noget dumt svin. Jeg sagde: "Jeg har en finca i Spanien,
der er vurderet til ti millioner euro. I har sikkerhed i finca'en,
og jeg har tid til at betale jer af min fremtidige indtægt."
Men så fandt vi ud af, at der var en udgift på min finca
til et mellemfinansieringslån, jeg fik fra John Caudwell.
- John. - Hej. Hvordan går det?
- Godt at se dig. - Godt at se dig.
Tak for din tid.
Den slags finder man ikke lige i IKEA.
Fordi det var et mellemfinansieringslån, var renten 25 procent.
Hvorfor så høj? Fordi jeg havde brug for penge i en fart,
og fordi jeg ville sælge finca'en inden for tre måneder.
Okay, du vil sælge dit hus, men mangler penge til at sætte det i stand.
Så du tager et kortsigtet lån med en høj rente.
Men i forhold til finca'en
var situationen lidt mere presserende, end Boris havde fortalt.
Boris skyldte entreprenørerne over 500.000 euro, og han havde øvrig gæld og udgifter,
der krævede hans opmærksomhed.
Ville lånet være nok til at dække det hele?
Hvorfor tog du det mellemfinansieringslån på 1,2 million?
Jeg kan ikke sige noget om betalingerne, men det var ikke for egen vindings skyld.
Jeg havde regninger at betale.
Min livsstil var formentlig stadig for dyr.
Jeg havde en ekskone, der skulle have penge. Jeg havde fire børn.
Det var ikke for min egen skyld, men for at betale de store regninger.
Boris satte aldrig finca'en i stand.
Da det rygtedes, at der ikke boede nogen, flyttede uindbudte gæster ind.
Vil nogen gå en tur? Kom så.
Er målet nået?
Helt sikkert.
Der kom marokkanere hertil.
Og de har lavet det hele i hånden.
Boris Beckers basketballbane.
- Tennisbane. - Tennisbane.
Den ægte ketsjer. Med den vandt Boris Becker
Wimbledon i 1985, 1986 og 1987.
Der er stadig lidt fødselsdagskage tilbage.
Vi sidder bare i jacuzzien. I den jacuzzi, som Boris Becker har brugt.
Det er i medierne lige nu. Men ville du leve sådan?
Jeg var engang en meget rig mand.
Selv da jeg gik konkurs, var jeg stadig millionær.
Men da var det for sent.
Jeg skulle betale skat her og børnepenge der.
Økonomisk... Alt muligt. Jeg for af sted i et hamsterhjul
for at forsøge at tjene penge nok til at holde båden flydende.
Men hullet var allerede gravet.
Og skovlene blev dyrere og dyrere.
Med 25 % i rente steg Boris gæld med raketfart, og han kunne ikke betale.
Den britiske bank anmodede retten i London
om at erklære ham konkurs.
Konkursen var hård for Boris.
Det her er Renshaw Cups, som er kopier af originalen.
Udaterede, men...
Retten beskikkede en privat advokat ved navn Mark Ford
til at inddrive halvdelen af Boris' indtægt
og omsætte Boris' mest værdifulde aktiver, så kreditorerne kunne få penge.
Det er sådan ved en konkurs, at ens aktiver
eller overskuddet af aktiver bliver tilgængelige for kreditorerne.
Processen tilfalder kuratoren i konkursboet,
og det er op til denne at indhente eksperthjælp,
så de kan blive solgt.
Som spiller, og det her lyder ikke pænt, betyder en pokal meget lidt.
Ser man på sine pokaler, når man er 17 og 18 år?
Hvor kedeligt er det lige?
De betyder kun noget, når man bliver ældre.
Jeg kan godt lide at vise dem til mine børn. Det kan jeg.
Hvad skal jeg stille op?
Pludselig ud af det blå
dukkede der en livline op fra en uventet kilde:
Den Centralafrikanske Republik.
CAR tilbød Boris en vigtig stilling, der kan ændre alt.
En stor diplomatisk ære!
Han blev inviteret til at være en særlig attaché
for sportslige, humanitære og kulturelle anliggender.
Boris kunne takke Stephan Welk, der sørgede for Beckers diplomatiske pas.
Welk var en selvudråbt ekspert i diplomati.
Stephan, som jeg aldrig havde mødt før, sagde,
at præsidenten og ambassadøren respekterede min international status.
BORIS BECKER ATTACHÉ I BRUXELLES
"Din familie er blandet,
så du forstår nogle af problemerne bedre end de fleste andre hvide.
De overvejer at tildele dig en plads i FN's Sikkerhedsråd i New York."
Jeg sagde: "Det lyder alvorligt."
Stephan sagde, at vi kunne anvende immuniteten
til at stoppe konkurssagen.
Jeg sagde: "Vent lige. Det er to forskellige sager.
De har intet med hinanden at gøre."
Men du har selv sagt:
"Jeg har påberåbt mig diplomatisk immunitet, som jeg har pligt til,
for at få afsluttet den her farce." Du har selv forbundet de to ting.
Det er korrekt, men de har intet med hinanden at gøre.
Jeg var forvirret.
BORIS BECKER PÅBERÅBER SIG DIPLOMATISK IMMUNITET
På den ene side påstod Boris' advokater offentligt,
at hans status som ambassadør gav ham immunitet fra konkursen.
Boris sagde, at det var rigtigt, men også, at det ikke var.
Det havde ikke noget med hinanden at gøre.
Jeg gad vide, hvordan de så på det i Den Centralafrikanske Republik.
Hvis man vil finde Boris Becker i Den Centralafrikanske Republik,
bør man vel begynde i den lokale tennisklub.
Monsieur? Monsieur?
Hvor er Boris Becker? Hvor er Boris Becker?
- Ambassadøren? - Ja.
- Goodwillambassadøren. - Ja.
Ja, ja, ja.
Han er ikke i den lokale tennisklub. Hvad så med en fest fyldt med diplomater?
Hvad synes diplomaterne om, at Boris er diplomat?
- Der går jo visse rygter... - De griner!
Gør de?
Jeg er tysker, men jeg har ikke mødt nogen tyskere i byen endnu.
Det er en, som der er mange, der nærer respekt for,
og pludselig hører man ting og læser alt muligt.
Og så ved man ikke, hvad man skal tænke.
Har du et pas fra Den Centralafrikanske Republik?
Ja, det har jeg.
Det her skulle være det dokument, der blev vist i retten
af mr. Beckers advokater som bevis, for at han ikke kunne retsforfølges.
Hvad siger den mand, der har underskrevet det, til det?
Det er falsk.
Er I i færd med at efterforske sagen om mr. Boris Becker?
Ja. Han fik lavet et pas på den ulovlig måde.
Jeg har et ægte pas.
Og det er på ambassaden i Bruxelles, sidst jeg tjekkede.
Jeg sagde: "Åh gud, hvorfor mig? Hvorfor mig igen?"
Jeg troede på udenrigsministeren. Det er et svindelnummer.
Jeg gav min bekendte Stephan ren besked.
SPISTE MORGENMAD PÅ "PALACE" 540.000 EURO VÆK
Welk viste sig at være en svindler, der blev anholdt for svindel og forfalskning.
WELK BLEV ANHOLD SIDST I AUGUST
Boris' diplomatiske pas viste sig at være et af en sending,
der var blevet stjålet.
KONKURSRAMTE BORIS BECKER TAGET MED FALSK PAS
De falske pas blev solgt til narkohandlere og svindlere.
NARKORELATEREDE FORBRYDELSER, DOKUMENTFALSK OG FORSIKRINGSSVINDEL
Et endte i hænderne på sønnen af en schweizisk millionær,
der fik sprængt sin Ferrari i luften, så han kunne score forsikringspengene.
Kig op. Flot. Tak, Boris.
Det var en interessant tid.
Kort efter anmodede min kone om skilsmisse.
BOOM BOOM BORIS SKYDER TILBAGE!
TENNISLEGENDE SMADRER RYGTER OM KONKURS
BORIS' KONE AFSLØRER DRUK, DA PARRET RAMMER BUNDEN
BORIS' ÆGTESKABELIGE NEDERLAG OG DET, DER SKETE,
DEN NAT POLITIET BLEV TILKALDT UNDER WIMBLEDON
BECKER OG KONEN GÅR FRA HINANDEN EFTER 13 ÅR
Vi har stadig ikke indgået et forlig.
Alle, der kender mig, ved, at jeg er en generøs fyr,
og at jeg ønsker hende det godt.
Når jeg er på fode igen og ude igen og alt det,
sætter vi os og finder en løsning.
På tennisbanen var det det, Boris ofte gjorde:
Fandt en løsning.
Måske havde han fundet en løsning på sine økonomiske og juridiske problemer.
Den engelske bank accepterede hans finca som tilbagebetalingen for gælden.
KONKURSANMODNINGEN ER OPHÆVET
Det så ud, som om Boris havde vundet. Men så trådte en anden modstander frem.
Hans forhenværende partner, Hans-Dieter Cleven.
Han var såret af den måde, Boris afsluttede deres samarbejde,
og hævdede pludselig, at Boris skyldte ham over 40 millioner euro.
Det nægtede Boris.
De to mænd var i retten to gange i Schweiz, og Boris vandt begge gange.
BORIS BECKER VINDER OGSÅ APPELSAGEN MOD HANS-DIETER CLEVEN
Men så blev de engelske kuratorer overbeviste,
om at gælden til Cleven var ægte.
Konkursen var ude af verden.
Pludselig, og det kom bag på os alle, accepterede kuratoren hans krav.
Hvorfor skulle jeg betale penge til ham og på hvilket grundlag?
Jeg har ikke pengene. Hvad skal jeg gøre?
Jeg har været under konkursbehandling i fem år
på grund af en påstand, der aldrig er blevet bevist nogen steder,
inklusive Schweiz.
Om jeg forstår det? Nej.
Om det sker? Ja.
Det var svært at forstå Cleven-historien.
Medmindre man så det som et kuldsejlet ægteskab,
der var smukt i starten og grimt til sidst.
Som en del af deres skilsmisse kom Cleven med en liste over gældsposter
med upræcise beløb, låneomkostninger og private udgifter.
Alle uden kvitteringer.
PRIVAT UDGIFT? KVITTERING? SKAT?
Den schweiziske domstol afviste det, men Becker havde underskrevet dokumentet
som en tjeneste, ifølge Boris, for at hjælpe Cleven med skattefradragene.
Da jeg fandt dokumentet, blev jeg chokeret. Hvad tænkte Boris på?
Boris rejste til Zürich til det endelige opgør.
I et mødelokale i den travle lufthavn
forsøgte Boris og hans advokat at indgå en aftale med Cleven.
Efter mange forhandlinger kom Cleven med et usædvanligt tilbud.
Cleven ville vende millionkravet ryggen,
hvis Boris bare... ville komme tilbage til ham.
Den pris var Boris ikke villig til at betale.
Han vendte tilbage til London.
London viste sig at være en juridisk fælde.
Konkurskuratoren nægtede at lade Boris
bruge sine aktiver til at hyre advokater til at sagsøge Cleven.
I stedet tog han Clevens parti og accepterede hans krav.
To måneder senere begyndte straffesagen.
Mr. Becker sagde: "Det vidste jeg ikke" eller "Dårlig rådgivning."
Eller "Mine rådgivere sagde, at jeg ikke skulle gøre X, men Y."
- Den købte du ikke? - Nej, det er derfor, vi er her.
BECKER ANKLAGET FOR AT GEMME TENNISPOKALER UNDER KONKURS
Forsvaret accepterede faktisk fakta.
Der var blevet overført penge.
Ejendomme eksisterede, selvom han sagde, at de ikke gjorde.
Det hele handlede om det, mr. Becker sagde,
at han vidste og ikke vidste.
Jeg sagde, at han var uærlig, og han sagde, at han var ærlig.
BECKER: JEG SKJULTE IKKE NÆSTEN TI MILLIONER PUND
I retten og også i offentligheden
handlede sagen om karakter.
Var Boris bare uforsvarlig og naiv eller en sportsmand,
der følte, at han ikke behøvede at spille efter reglerne?
Gør Boris rig igen.
Det er beløbet. I har doneret 541,11 euro.
Måske kan vi give ham pengene.
GØR BORIS RIG IGEN
Boris!
Vi har endnu en lille gave til dig. Fra Oliver Pocher og hans publikum.
532,38 euro som en gave. De er til dig. Boris!
Vil du lige vinke? Vink i det mindste til pengene!
Boris Becker skal for retten i London i dag.
Kuratoren mener, at jeg ikke samarbejder.
Han mener, at jeg gemmer pokaler og gemmer dit og dat.
De når til den strafferetslige del.
Så går de efter en.
Paparazzierne slog lejr uden for retsbygningen
for at få et glimt at Boris og hans kæreste, Lilian,
under den lange retssag.
For nævningene var sagens fakta, at han skjulte aktiver og betalinger,
ikke så vigtige som opgøret med Beckers fortid, nutid og fremtid.
Havde han lært at tale sandt, eller fortalte han stadig sig selv historier
om en 17-årig knægt, der blev mester i en alt for ung alder?
Den seksdobbelte Grand Slam-vinder Boris Becker er blevet kendt skyldig
i fire tiltalepunkter relateret til hans konkurs i 2017.
"DU HAR MISTET DIN KARRIERE, DIT RYGTE OG ALLE DINE EJENDOMME."
Dommeren sagde: "Jeg forstår den ydmygelse, du følte
som resultat af den her retssag, men du har ikke udvist ydmyghed."
Ydmyghed og ydmygelse. Det er vel ikke retfærdigt,
at dommeren forventer begge dele.
Det er, som når vi som fans forventer, at vores sportsstjerner
er ubarmhjertige på banen, men generøse til pressemøderne.
Hvordan kan nogen, selv et barn født på Wimbledon,
få det til at give mening?
Han kiggede meget på sin fortid.
Det, han opnåede. Det, han gjorde.
For at blive mester skal man tro på, at man er uovervindelig.
At man er urørlig. Man skal jagte sejren til det sidste.
Man skal gøre hvad som helst for at vinde pointet eller kampen
eller sættet.
Efter min mening
gør det nok, at man tror, at man er uovervindelig
ude i virkeligheden, men sådan er det ikke.
27. APRIL 2022
TO DAGE FØR DOMSAFSIGELSEN
Jeg ville tale med dig, fordi jeg måske ikke får chancen mere.
Der bliver fastsat straf om to dage.
Jeg beder for, at det bliver en mild straf.
Allerhelst en betinget straf.
Jeg accepterer enhver form for straf. Jeg har intet valg.
Det er der, vi står.
Det er onsdag eftermiddag. Fredag ved jeg, hvordan mit liv bliver.
Hvordan har du selv forholdt dig til det?
Hvad har du tænkt over angående fortiden?
Det er hårdt.
Meget hårdt.
Det er hårdt.
Jeg har ramt...
...bunden. Jeg ved ikke, hvad jeg skal stille op.
Jeg accepterer det. Jeg gemmer mig ikke eller stikker af.
Jeg accepterer den straf, jeg får.
Der er en grund til det her. Der er en grund til, at det sker.
Mit liv har altid været anderledes end andres liv.
Min opvækst var anderledes. Wimbledon-sejren som 17 var anderledes.
De efterfølgende 36-37 år har været anderledes.
Jeg ved ikke, hvad jeg skal sige. Men jeg ønsker dig held og lykke på fredag.
Ja. Tak.
Tænd et lys på fredag.
Sådan ser det ud på Centre Court og det glæder mig at have besøg
af John McEnroe.
Vi må nyde hver eneste dag.
Jeg vil gøre det helt kort. Boris. Vi elsker dig. Jeg savner dig.
Jeg er 54 år gammel, men det er ikke slut nu.
Der kommer et kapitel mere.
Godmorgen.
- Godmorgen. - Godmorgen.
- Godmorgen. Tak. - Hav en god dag, Boris.
- Tak. - Hav en fortsat god dag.
Tak.
Man er nødt til at være sårbar.
Man skal stå ved sine begrænsninger og sine fejl.
Måske er det en mulighed for at få afsluttet fortiden,
som jeg tror har hjemsøgt ham meget længe.
Det er afslutningen på en rejse, der begyndte for mange år siden.
"HVIS DU KAN MØDE TRIUMF OG NEDERLAG
OG GÅ TIL DE TO SVINDLERE ENS"
Mine år.
Alt det, jeg siger, passer. Det skete faktisk. Det gjorde...
Altid til venstre. Altid til venstre.
Det er her, det hele begyndte.
Boris Becker blev født den dag i London.
Og fra den dag af adopterede Tyskland ham.
Her er fint.
Til syvende og sidst...
Det her lyder meget poetisk. Men det er her, jeg blev født.
Og det er derfor, vi laver den her film og taler om Wimbledon
og alt det her, fordi det hele begyndte lige her.
Hvis jeg ikke havde vendt kampen dengang, var det gået helt anderledes.
Jeg var ikke moden nok dengang
til mange af de ting, der ramte mig.
Alt var meget stringent og alvorligt,
og det er derfor, jeg gerne ville have haft et par år mere.
Man kan sige: "Du kunne have haft det nemmere.
Du kunne have gået med til dit og dat..."
Men sådan er jeg ikke.
Ingen bad mig vinde Wimbledon som 17-årig. Det gjorde jeg bare.
Det er en del af mit dna, og jeg er stolt af det.
Det er den, jeg er.
EFTER OTTE MÅNEDERS FÆNGSEL BLEV BORIS LØSLADT
OG UDVIST FRA STORBRITANNIEN
IFØLGE STORBRITANNIENS LOVGIVNING MÅ BECKER FØRST VENDE TILBAGE I 2024.
TIL MINDE OM NICK BOLLETTIERI
Tekster af: Helle Virenfeldt Smith